25. ΝΟΜΟΘΕΤ.ΔΙΑΤΑΓΜΑ υπ’ αριθ. 901 της 17/31 Δεκ. 1941 Περί καταργήσεως του ειδικού γραμματοσήμου Κοινωνικής Προνοίας. Εκυρώθη δια της υπ’ αριθ. 317/1946 Πράξεως Υπουργ. Συμβουλίου. Άρθρον μόνον.-1.Το κατά την παρ. 2 του άρθρ. 4 του Α.Ν. 422/1937 ειδικόν γραμματόσημον κοινωνικής προνοίας καταργείται από χρονολογίας ορισθησομένης δι’ αποφάσεως του Υπουργού της Συγκοινωνίας. Από της χρονολογίας ταύτης, το υπό των κειμένων διατάξεων προβλεπόμενον ταχυδρομικόν τέλος υπέρ της Κοινωνικής Προνοίας εισπράττεται δια κοινών γραμματοσήμων, ομού μετά των συνήθων ταχυδρομικών τελών, μεθ’ ων συγχωνεύεται. 2.Δια Δ/τος εκδιδομένου προτάσει των Υπουργών επί των Οικονομικών, Συγκοινωνίας και Εθνικής Προνοίας θέλει καθορισθή ο τρόπος της διαθέσεως υπό της Ταχυδρομικής Υπηρεσίας του εκ του τέλους Κοινωνικής Προνοίας εσόδου. 3.Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 